ঢাকা-কলকাতা জাহাজ চলাচল শুরু ২৯ মার্চ - traveltalk
Posted on March 13, 2019 April 10, 2019 by ট্রাভেলটক ডেস্ক
এম ভি মধুমতি। ছবি: বিআইডব্লিউটিসি
এবার বাংলাদেশ থেকে সরাসরি জাহাজে চড়েই ভারতে যাওয়া যাবে। আগামী ২৯ মার্চ নারায়ণগঞ্জ থেকে কলকাতার উদ্দেশে নোঙ্গর তুলবে বাংলাদেশ অভ্যন্তরীণ নৌপরিবহন কর্পোরেশনের যাত্রীবাহী জাহাজ এমভি মধুমতি।
বাংলাদেশ অভ্যন্তরীণ নৌপরিবহন কর্পোরেশন (বিআইডব্লিউটিসি) এক বিজ্ঞপ্তির মাধ্যমে বিষয়টি নিশ্চিত করেছে।
বিজ্ঞপ্তিতে আরও বলা হয়, আগামী ২৯ মার্চ হতে বিআইডব্লিউটিসির এমভি মধুমতি জাহাজটি নারায়ণগঞ্জের পাগলা মেরিএন্ডারসন জেটি হতে বরিশাল-মোংলা-সুন্দরবন-আংটিহারা-হলদিয়া রুট হয়ে কলকাতার উদ্দেশে যাত্রা করবে।
ঢাকা-কলকাতা ভ্রমণে ভাড়া নির্ধারণ করা হয়েছে ফ্যামিলি স্যুট (দুজন) ১৫ হাজার টাকা, প্রথম শ্রেণি কেবিন জনপ্রতি ৫ হাজার, ডিলাক্স শ্রেণি কেবিন (দুজন) ১০ হাজার টাকা, ইকোনমি চেয়ার (যাত্রীপ্রতি) ২ হাজার টাকা এবং সুলভ শ্রেণি/ডেক (যাত্রীপ্রতি) ১৫০০ টাকা।